বর্জন (আখ্যানকৌশল)
বর্জন (Ellipsis) বলতে একটি আখ্যান কৌশলকে বোঝায়, যেখানে কাহিনীর ঘটনাক্রম থেকে অংশবিশেষ বাদ দিয়ে দেওয়া হয়, যাতে পাঠক নিজেই কাহিনী বা আখ্যানের ফাঁকফোকর ভরাট করে নিতে পারে। সাহিত্যের পাশাপাশি চলচ্চিত্রেও এই কৌশলের ব্যবহার হয়ে থাকে। এক্ষেত্রে কোনও ঘটনার আগে ও পরে কী ঘটেছে, তা প্রদর্শন করার মাধ্যমে ঐ ঘটনাটির প্রতি ইঙ্গিত দেওয়া হয়। সিংহভাগ চলচ্চিত্রেই আখ্যান বা কাহিনীর জন্য অপ্রয়োজনীয় ঘটনাবলীকে বর্জন করা হয়; এগুলিকে সুবিধাজনক বর্জন বলে। তবে এর বাইরেও কাহিনীকে এগিয়ে নেবার জন্যও কৌশলগতভাবে বর্জন প্রয়োগ করা হতে পারে।